|  |
| --- |
| Bydel Nordstrand  Avdeling Oppvekst og velferd  Pedagogisk fagsenter |

18.03.21 - UOT

# IOP – en veiledning ved utforming og evaluering

* Alle barn med ved vedtak om spesialpedagogisk hjelp i bydel Nordstrand skal ha en plan som jevnlig evalueres.
* Som oftest er det «Mal for IOP – bydel Nordstrand» som benyttes – den kan benyttes som en periodeplan når delmålene settes, vær konkrete på noe og mer generelle på noe
* Planen skal foreligge seinest 2 måneder etter at vedtak om spesialpedagogisk hjelp har startet
* Planen skal ta utgangspunkt i sakkyndig vurdering og vedtak om spesialpedagogisk hjelp (det er vedtaket som er bindende for de rettigheter barnet har fått), samt bygge på barnets interesser og ressurser og barnehagens planer. Ny oppdatert informasjon fra andre instanser og egne vurderinger tas også med når planen revideres.

## Innhold

* Planen skal alltid ha fokus på inkluderende praksis og relasjoner i barnegruppen.
* Planen skal ha tiltak basert på en forståelse om at barn har mange ulike uttrykksmåter og et helhetlig læringssyn
* Kreativitet, utforsking og sanseopplevelser skal være en del av tiltakene
* Lek er sentralt i barnehagepedagogikken og skal også være fremtredende i planen.
  + Iscenesettelse av lekemiljøer
  + Felles referanser for lek – hva kan leken handle om
  + Voksenstøtte i mindre grupper
  + Bruk gjerne momenter/tankegang fra Sprell
* Begeistring, glede, opplevelser og variasjon i læringsformer og arenaer løftes frem
* Tydelighet på tiltak som kan jobbes med helhetlig i det allmenpedagogiske tilbudet og hva slags tilrettelegging som ev. trengs da – f. eks overgangssituasjoner, turer osv
* Vårt syn på barn blir synliggjort med de ordene vi velger å skrive i IOP – vurder nøye hvilke begreper som brukes – være kritiske til egen formuleringer og også begreper fra sakkyndig vurdering

## Ansvar

* Støttepedagogen har hovedansvar for å utarbeide og evaluere IOP i nært samarbeid med foreldre, pedagogisk leder og veileder.
* Støttepedagogen involverer foreldre og barnehage på den mest hensiktsmessige måten i hvert enkelt tilfelle. Innspill i forkant av at et utkast utarbeides også en felles gjennomgang av utkastet kan ofte være hensiktsmessig.
* Lek- og læringsmiljø, organisering og valg aktiviteter evalueres i minst like stor grad som barnets progresjon
* Bruk nettverket og veileder som støtte i både utforming av utkastet – men også på hvordan få til involvering
* Planen brukes aktivt og evalueres jevnlig for å bidra til helhetlig tilbud og progresjon i tilbudet. Revider planen direkte i møtet – også det kan bidra til større eierforhold, fordel ansvar for de ulike tiltakene. Mål som ikke nåes – skal de bort, jobbes mer med eller på en annen måte?
* Teams kan bidra til at det er lettere å samle de involverte – benytt den muligheten også fremover.

## Samarbeid internt i bydelen

* Har barnet musikkterapi skal det synliggjøres i planen og også det evalueres jevnlig i samarbeid med musikkterapeut, inviter gjerne inn til evalueringsmøtene.
* Evaluering og revidering av planen kan gjøres på ulike måter:
  + Annenhver måned (periodeplan med konkrete mål - alle parter deltar)
  + Hver tredje måned (noe lengre periode - alle parter deltar)
  + Hver tredje måned (støttepedagog henter inn innspill fra øvrige på andre måter og evaluerer selv med utgangspunkt i det 2 ganger i året – 2 ganger i året møtes alle parter. Kan inngå som en del av foreldresamtalen – men planen må brukes aktivt.

## Årsrapport

* Barnehageloven fastsetter at det skal utarbeides en årsrapport for alle barn med vedtak om spesialpedagogisk hjelp. I bydel Nordstrand gjøres det i hovedsak pr barnehageår – og det er den siste helhetlige oppsummering av de evalueringer som er gjort gjennom barnehageåret som utgjør den. Siste frist er **1. juni** hvert barnehageår – kopi til foreldre og barnehage samt arkiveres i saksmappe i Gerica (det gjør veileder).
* Der hvor barnet har bostedsadresse utenfor bydelen sendes den også til bostedsbydel.
* Musikkterapi inngår som en del av den spesialpedagogiske hjelpen og skal også være en del av evalueringen – hovedansvar støttepedagog – såfremt støttepedagogen har avsatt plantid.
* Årsrapporten danner grunnlag for IOP kommende barnehageår – tiltak justeres underveis i trå med måloppnåelse og ikke minst barnets interesser. Barns medvirkning gjelder også i det spesialpedagogiske arbeidet og vi må være «lyttende» i forhold til hvor barnets motivasjon og interesser er.